**ގްލޯބަލް އެންވަޔަރަމަންޓް ފެސިލިޓީ**

**ސްމޯލް ގްރާންޓްސް ޕްރޮގްރާމް**

**ޕްރޮޖެކްޓް ކޮންސެޕްޓް ނޯޓު / ކަރުދާސް**

ގްލޯބަލް އެންވަޔަރަމަންޓް ފެސިލިޓީ (ޖީ.އީ.އެފް.)ގެ ސްމޯލް ގްރާންޓްސް ޕްރޮގްރާމް (އެސް.ޖީ.ޕީ.)ގެ / ކުދި ހިލޭ އެހީގެ ފައިސާގެ އެހީ ހޯދުމުގެ ފުރަތަމަ ފިޔަވަޅަކީ ކޮންސެޕްޓް ކަރުދާސް ތައްޔާރުކޮށް ހުށަހެޅުމެވެ. ޕްރޮޖެކްޓް ކޮންސެޕްޓް ކަރުދާހުގައި ހިމެނެނީ ހުށަހަޅާ މަޝްރޫޢާބެހޭ ކުރު ތަޢާރުފެކެވެ. ކޮންސެޕްޓް ކަރުދާސްތައް ޖީ.އީ.އެފް - އެސް.ޖީ.ޕީ. އާއި ކަންޓްރީ ޕްރޮގްރާމް ސްޓްރެޓެޖީގެ ދަށުން ކަނޑައަޅާފައިވާ މިންގަނޑުތަކަކުން ބެލުމަށްފަހު، ހުށަހަޅާތާ 3 ހަފްތާގެ ތެރޭގައި، ހޮވާލެވޭ ފަރާތްތަކަށް ފުރިހަމަ ޕްރޮޕޯޒަލް ހުށަހެޅުމަށް ބޭނުންވާ މަޢްލޫމާތު ދެވޭނެއެވެ. އަދި، ޕްރޮޕޯޒަލްތައް ހުށަހަޅާތާ 5 (ފަހެއް) ހަފްތާގެ ތެރޭގައި، އެ ޕްރޮޕޯޒަލްތައް މުރާޖަޢާކޮށް، ހިލޭއެހީ ދެވޭނެ ފަރާތްތައް ކަނޑައެޅޭނެއެވެ. ކޮންސެޕްޓް ކަރުދާސް ތައްޔާރުކުރެއްވުމަށް ތިރީގައިވާ ނަމޫނާ ބޭނުންކުރައްވާށެވެ. އަދި، ކޮންސެޕްޓް ކަރުދާސް 4 ޞަފްޙާއަށްވުރެ ދިގު ނުކުރައްވާށެވެ. އަދި ހުށައަޅުއްވަން ބޭނުން ވާ ކޮންސެޕްޓް ތިރީގައިވާ ނަމޫނާކަރުދާހުގައި ބަޔާން ކުރެވިފައިވާ ކަންކަމަށް ރިއާޔަތްކޮށް ވީޑިއޯއަކުންވެސް ހުށައެޅިދާނެއެވެ.

**ޕްރޮޖެކްޓް ކޮންސެޕްޓް ކަރުދާހުގެ ނަމޫނާ**

**ޢާންމު މަޢުލޫމާތު**

ޕްރޮޖެކްޓްގެ ނަން:

ޕްރޮޖެކްޓް ހިންގާ ތަން / ޞަރަޙައްދު:

ޕްރޮޖެކްޓް ހިންގުމަށް ހުށަހަޅާ ފަރާތް: ޖަމްޢިއްޔާ/ޖަމާއަތުގެ ނަން، އެޑްރެސް، އީމެއިލް، ފޯނު ނަންބަރު، ފެކްސް ނަންބަރު، ގުޅަންވީ ފަރާތް/ފަރާތްތައް

ޕްރޮޖެކްޓް ޕާޓްނާރސް: އިތުރު އެއްވެސް އެހީއެއް ފޯރުކޮށްދެއްވާ ފަރާތެއްވާނަމަ އެ ފަރާތެއްގެ މަޢުލޫމާތު

ޕްރޮޖެކްޓްގެ ޖުމުލަ ޙަރަދު: (ޔޫ.އެސް ޑޮލަރުން އަދި ދިވެހި ރުފިޔާއިން)

(ޖީ.އީ.އެފް.)ގެ ސްމޯލް ގްރާންޓްސް ޕްރޮގްރާމް (އެސް.ޖީ.ޕީ.)ގެ ދަށުން ޕްރޮޖެކްޓް ހިންގުމަށް ބޭނުންވާ އެހީގެ އަދަދު: (ޔޫ.އެސް ޑޮލަރުން އަދި ދިވެހި ރުފިޔާއިން)

ޕްރޮޖެކްޓް ހިންގުމަށް ހުށަހަޅާ ފަރާތުން ޕްރޮޖެކްޓަށް ހޭދަކުރާ މިންވަރު:

އެހެނިހެން ފަރާތްތަކުން ޕްރޮޖެކްޓަށް ހޭދަކުރާ މިންވަރު:

ޕްރޮޖެކްޓްގެ މުއްދަތު:

**ޖީ.އީ.އެފް. - އެސް.ޖީ.ޕީ.ގެ ދަށުން ޕްރޮޖެޓް އަމާޒުކުރެވޭ ދާއިރާ (ހުށަހަޅާ ޕްރޮޖެކްޓާ ގުޅޭ ދާއިރާ ޚިޔާރުކުރުރައްވާ)**

1. މުޖްތަމައު ބައިވެރިވެގެން ބިންތަކާއި ކަނޑުތަކުގެ ގުދުރަތީ ސިފަތައް ހިމާޔަތް ކުރުން،
2. ދެމެހެއްޓެނިވިގޮތްތަކަށް ކުރެވޭދަނދުވެރިކަމާއި މަސްވެރިކަން، ކާބޯތަކެތީ ރައްކާތެރިކަން
3. މޫސުމީބަދަލް - އެންމެނަށް ފައިދާކުރަވަނިވި ގޮތަކަށް މަދުން ކާބަން ބޭނުންކުރާ އިޔާދަ ކުރުވަނިވި ހަކަތައަށް ފުރުސަތު ހުޅުވުން
4. ރަށުފެންވަރުން ދުނިޔޭގެ ފެންވަރަށް ކެމިކަލް ބެލެހެއްޓުމުގެ އިއްތިހާދުތަކާ ގުޅިގެންކުރެވޭ މަސައްކަތް
5. ތަރައްގީ ވަމުންއަންނަ ސިޓިދިރިއުޅުމަށް ގެނެވޭ ދެމެހެއްޓެނިވި އަވަސް ހައްލުތަށް

އަދި ހުސައެޅޭ ހުރިހާ ކޮންސެޕްޓް އެއްވެސް އެކުލަވާލެވިފައި ހުންނަން ވާނީ އަންނަނިވިކަންކަން އެކުލެވޭ ގޮތެއްގެ މަތިންނެވެ.

* މަދަނީ ޖަމުޢިއްޔާ އަދި ޖަމާޢަތްތަކާއި، އަމިއްލަވިޔަފާރިތަކާއި ސަރުކާރާ ގުޅިގެން ސިޔާސަތުތައް(ތިމާވެއްޓާ ގުޅުންހުރި) އެކުލަވާލެވުމަށް ބޭއްވޭ މަޝްވަރާ ބައްދަލުވުންތަކަށް މަގުފަހިކޮށްދިނުން
* އިޖުތިމާޢީ ބައިވެރިވުން އިތުރުކުރުން، މީގެ ތެރޭގައި މިންތީގެ ހަމަހަމަކަން އިތުރުކުރުމާއި ޒުވާނުންނާއި ނުކުޅެދުން ތެރިކަން ހުންނަ މީހުންގެ ބައިވެރިވުން އިތުރުކުރުން.
* ނޮލެޖް މެނޭޖްމަންޓް ( އެއްކުރެވޭމައުލޫމާތު ދެމެހެއްޓެނިވިގޮތުގައި ބެލެހެއްޓުމާއި، ފޯރުކޮށްދިނުމާއި ފެތުރުން) އަދި ދުނިޔޭގެ ދެކުނުބިތުގެ ގައުމުތަކާއި ގުޅުން ބަދަހިކޮށް މައުލޫމާތު ހިއްސާކުރުން
* ޕްރޮޖެކްޓުން ގެނެވޭބަދަލު ދަނެގަތުމާއި އެކު މިންކުރުން

**ޕްރޮޖެކްޓްގެ ތަފްޞީލް** (2-1 ޞަފްހާ)

* ޕްރޮޖެކްޓް ހިންގުމުގެ މަޤުޞަދު
* ޕްރޮޖެކްޓުން ހާޞިލުކުރަން ބޭނުންވާ ލަނޑުދަނޑި (ޕްރޮޖެކްޓްގެ މަޤްޞަދާއި ޖީ.އީ.އެފް. - އެސް.ޖީ.ޕީ.ގެ ދަށުން ޕްރޮޖެޓް އަމާޒުކުރެވޭ ދާއިރާތަކާއި ކަންޓްރީ ޕްރޮގްރާމް ސްޓްރެޓެޖީއާ ގުޅުން ހުންނަންވާނެއެވެ.)
* ޕްރޮޖެކްޓް އަމާޒުކުރެވޭ މުޖުތަމަޢުގެ މަޢުލޫމާތު (އާބާދީ، ދިރިއުޅުން، އިޤްތިޞާދީ މަސައްކަތްތައް، އަތޮޅު/ރަށް/ސަރަޙައްދު، ދިރުންތައް (އިކޯ ސިސްޓަމްސް)، އެހެނިހެން މުހިންމު މަޢުލޫމާތު)
* ޕްރޮޖެކްޓްގެ ސަބަބުން ނިކުންނާނެ ކަމަށް ބެލޭވޭ ނަތީޖާ. ޕްރޮޖެކްޓް ހިންގުމުގެ ސަބަބުން އަންނާނެ ހެޔޮބަދަލުތައް.
* ޕްރޮޖެކްޓްގެ ހިމެނޭ ޖީ.އީ.އެފް. - އެސް.ޖީ.ޕީ.ގެ ދާއިރާ, ނަތީޖާ މިންކުރުމަށް ބޭނުންކުރާނެ މިންގަނޑުތައް. އިތުރު މަޢުލޫމާތު ހޯދުމަށް ކަންޓްރީ ޕްރޮގްރާމް ސްޓްރެޓެޖީ އާއި އެހެނިހެން ގުޅުންހުރި ލިއުންތައް ބައްލަވާށެވެ.
* ހުށަހަޅާ ޕްރޮޖެކްޓް ހިންގުމުގައި ދިމާވާނެކަމަށްބެލެވޭ ދަތިތަކާއި، އެދަތިތައް ހައްލުކުރުމަށް ހުށަހަޅާގޮތް.

**އެން.ޖީ.އޯ / ސީ.ބީ.އޯގެ ތަޢާރުފު**

* ޖަމްޢިއްޔާގެ މިޝަން، ތާރީޚު، މެމްބަރުން، ހިންގާކޮމެޓީ އެކުލަވާލެވިފައި މެމބަރުންގެ ނަމާއި، މަގާމާއި ދިވެހިރައްޔިތެއްކަން އަނގައިދޭ ކާޑުނަންބަރު
* ޢާންމުކޮށް ހިންގާ ހަރަކާތްތައް އަދި ކާމިޔާބުކަމާއެކު ހިންގިފައިވާ ހަރަކާތްތައް.
* ހުށަހަޅާ ޕްރޮޖެކްޓާ ގުޅިގެން ހިންގޭނެ އެހެނިހެން ހަރަކާތްތައް.
* ބޭރުގެ ހިލޭ އެހީދޭ ފަރާތްތަކާ އަދި މިނޫންވެސް އެހެން ފަރާތްތަކާއި ގުޅިގެން އެއްވެސް ޕްރޮޖެކްޓެއް ހިންގާފައިވާނަމަ، ޕްރޮޕޯސަލް ތައްޔާރުކުރުމާއި ޕްރޮޖެކްޓް ހިންގުމުގައި ކުރެވުނު ތަޖުރިބާ.
* ޖަމްޢިއްޔާގެ ބަޖެޓު އަދި ފައިސާ ހޯދާނެ ގޮތްތައް.

**މުޖުތަމަޢުގެ ބައިވެރިވުން**

* މުޖުތަމަޢުގެ އެކި ފަރާތްތަކުން ޕްރޮޖެކްޓުގެ ވަކިވަކި ކަންތައްތަކުގައި ބައިވެރިވަމުންދާގޮތް އަދި ބައިވެރިވާނެގޮތް ތިރީގައިމިވާ ބައިތަކުގައި ހިމެނިފައިވާންވާނެއެވެ.
	+ ޕްރޮޖެކެޓް ޕްލޭންކުރުމުގައި، އަދި ފަރުމާކުރުމުގައި
	+ ޕްރޮޖެކްޓް ހިންގުމުގައި
	+ ޕްރޮޖެކްޓް ހިނގަމުންދާކޮތް ބެލުމުގައާއި، ހާސިލްވި މިންވަރު ދެނެގަތުމުގައި
* މުޖުތަމަޢުގެ ބައިވެރިވުމަކީ ހަމައެކަނި ޕްރޮޖެކްޓުން މުޖުތަމަޢުއަށް ފައިދާކުރުމުގެ އިތުރުން ހަރަކާތްތެރި އަދި ޒިންމާދާރު ގޮތެއްގައި މުޖުތަމަޢުގެ އެކިއެކިފަރުދުން، އަންހެނުންނާއި، އެކިފަންތީގެ މީހުން މިކަމުގައި ބައިވެރިވުމެވެ.

**ޕްރޮޖެކްޓުގެ ޚަރަދު**

* ޕްރޮޖެކްޓް ހިންގުމަށް ލަފާކުރެވޭ ޚަރަދު؟ މިޚަރަދުތައް ހުންނަންވާނީ ޕރޮޖެކްޓްގެ ވަކިވަކި ބައިތަކަށް (އެކްޓިވީތަކަށް) ބަހާލެވިފައެވެ.
* ޖީ.އީ.އެޕް - އެސް.ޖީ.ޕީގެ އިތުރުން ޕްރޮޖެކްޓަށް އެހީދޭނެ ފަރާތްތައް؟ އެހީގެ ތެރޭގައި، ފައިސާ، ތަކެތި އަދި މުވައްޒަފުންނާއި މީހުންގެ ވަގުތު ހިމެނިދާނެއެވެ. (ޖީ.އީ.އެޕް - އެސް.ޖީ.ޕީ ޕްރޮޖެކްޓްސްގައި، މުޖުތަމަޢުގެއާއި، އެހެނިހެން ފަރާތަކުގެ އެހީ ހިމެނުމަކީ ވަރަށް މުހިންމުކަމެކެވެ.) ކޮންސެޕްޓް ލެވަލްގައި ލިބޭނެކަމަށް ލަފާކުރެވޭ އެހީ ހިމެނިދާނެއެވެ. އަދި ފުރިހަމަ ޕްރޮޕޯޒަލްގައި ފައިސާއާއި، ތަކަތީގެ އެހީގެ ތަފްޞީލާއި މިކަމަށް ހެކިދޭ ލިޔުންތައް ހިމަނަންވާނެއެވެ.
* ޖީ.އީ.އެޕް - އެސް.ޖީ.ޕީ އަދި އެހެނިހެން އެހީއިން ހިންގާނެ ހަރަކާތްތައް ހިމަނާފައި ހުންނަންވާނެއެވެ.

**މަޝްރޫއިން ނެރެވޭ ނަތީޖާ ގެ ދެމެހެއްޓެނިވިކަން**

ޖީއީއެފް އެސްޖީޕީ އިން ފަންޑު ކުރާ މަޝްރޫޢުތަކުގެ އެންމެ މުހިންމު އެއް ބަޔަކީ ހިންގޭ މަޝްރޫޢަކީ ދެމެހެއްޓެނިވި އެއްޗަކަށް ވުމެވެ. މިހެންކަމަށްވުމުން، މަޝްރޫޢުގެ ކޮންސެޕްޓް ހުށަހަޅާއިރު މަޝްރޫޢުގެ ރޭވުމާއި ހަމައިން ފެށިގެން ނިންމުމަށްފަހުވެސް އެ މަޝްރޫޢެއް ދެމެހެއްޓެނިވި އެއްޗެއްގެ ގޮތުގައި ހިންގުމަށްޓަކައި ކުރެވޭނެ މަސައްކަތްތައް ހިމަނަންވާނެއެވެ.

**މުހިންމު މަޢުލޫމާތު**

* ބަޖެޓް ހެދުމުގައި، ޔޫ.އެން ގެ އެކްސްޗޭންޖް ރޭޓް (1 ޔޫ.އެސް ޑޮލަރު = 15 ދިވެހި ރުފިޔާ) ބޭނުން ކުރައްވާށެވެ. އެސް.ޖީ.ޕީގެ ފައިސާއިން ޖަމުޢިއްޔާގެ މެންބަރުންނަށާއި، ޕްރޮޖެކްޓް ހިންގާ ފަރާތްތަކަށް މުސާރަ ދިނުމަށް ބޭނުމެއް ނުކުރެވޭނެއެވެ. މި ފައިސާގެ %10 އަށްވުރެ ގިނަނުވާ އަދަދެއް އިދާރީ މަސައްކަތަށް ބޭނުން ކުރެވިދާނެއެވެ. އަދި ތަކެއްޗާއި އާލަތްތައް ގަންނަން ޖެހިއްޖެ ހާލަތެއްގައި، ޕްރޮޖެކްޓަށް އެސް.ޖީ.ޕީ އިން ލިބޭ އަދަދުގެ %50 އަށްވުރެ ގިނަނުވާ އަދަދެއް މިތަކެތި ގަތުމަށް ބޭނުންކުރެވިދާނެއެވެ.